b'\n_START_ARTICLE_\nMirakelet til huset Brandenburg\n_START_PARAGRAPH_\nMirakelet til huset Brandenburg viser til d\xc3\xb8dsfallet til tsarinne Elisabeth av Russland (52 \xc3\xa5r gammel) i begynnelsen av 1762._NEWLINE_Seks \xc3\xa5r ut i sju\xc3\xa5rskrigen var forsvaret til Konged\xc3\xb8mmet Preussen kraftig svekket og de hadde nettopp mistet den viktige hamnebyen Kolberg ved \xc3\x98stersj\xc3\xb8en til russerne. Fredrik II av Preussen regnet krigen som tapt og var p\xc3\xa5 randen av selvmord. 5. januar 1762 d\xc3\xb8de tsarinne Elisabeth og nev\xc3\xb8en hennes Peter III tok over Tronen. Peter var kjent for \xc3\xa5 v\xc3\xa6re tilhenger av Preussen, og han trakk derfor troppene sine tilbake og gjorde slutt p\xc3\xa5 krigen uten at det gagnet russerne. Pr\xc3\xb8yssarne, som til da hadde blitt presset fra alle kanter, kunne dermed konsentrere seg om \xc3\xa6sterrikrre og klarte til slutt \xc3\xa5 g\xc3\xa5 ut av krigen som seierherrer._NEWLINE_Mot slutten av den andre verdenskrigen var Berlin igjen omkranset av den russiske arm\xc3\xa9en. Adolf Hitler minnes mirakelet 200 \xc3\xa5r tidligere og h\xc3\xa5pet at Tyskland igjen skulle reddes av en uventet hendelse, som at Franklin D. Roosevelt skulle d\xc3\xb8 eller at det kom til uenighet mellom Winston Churchill og Josef Stalin.'